BWG ตั้งบ.ย่อย รุกธุรกิจอสังหาฯ-นิคมอุตสาหกรรม
BWG ตั้งบริษัทย่อย “บี กรีน ดีเวลลอปเม้นท์ จำกัด” รุกธุรกิจอสังหาฯ-นิคมอุตสาหกรรม
11 ก.ค. 2559

นายสุวัฒน์ เหลืองวิริยะ ประธานเจ้าหน้าที่บริหารและกรรมการผู้จัดการ บริษัท เบตเตอร์ เวิลด์ กรีน จำกัด (มหาชน) หรือ BWG เปิดเผยว่า บริษัทได้จดทะเบียนจัดตั้งบริษัทย่อยใหม่ ชื่อ “บริษัท บี กรีน ดีเวลลอปเม้นท์ จำกัด” เมื่อวันที่ 8 ก.ค. 59 ด้วยทุนจดทะเบียน 1 ล้านบาท ซึ่ง BWG ถือหุ้น 91% ประกอบกิจการพัฒนาและจัดสรรที่ดิน, ซื้อ-ขายอสังหาริมทรัพย์เพื่อประกอบกิจการโรงงานอุตสาหกรรม พาณิชยกรรม ในรูปแบบการนิคมอุตสาหกรรม และในรูปแบบอื่นที่มีลักษณะเดียวกัน